section_heading: Podrijetlo i standardizacija
paragraph_text: Domovina je Hrvatska. Zemljopisna uža domovina je područje uz rijeku Savu - nizvodno od Zagreba. Zdravko Kozić je 1990-ih prvi u selima tog kraja uočio uočava kukmaste kokoši prilično ujednačenog tipa, skladno uklopljene u tamošnji seoski ambijent. Tad je došao na zamisao organizirano uzgajati ovu pasminu. Uzgoj je ostvaren uz pomoć Josipa Bertinovca. 3. siječnja 1999. unutar udruge uzgajatelja malih životinja u Dugom Selu osnovana je sekcija za uzgoj posavske kukmaste kokoši. Unutar sekcije djelovalo je petnaestak uzgajatelja. Proljeća 1999. Josip Bertinovec (prvi predsjednik i voditelj uzgoja) je uz pomoć Ivana Štabe skupio prvu perad, stvorio matična jata te počeo uzgajati t.zv. "radni standard". Uzgajateljima diljem Hrvatske ovo je postala omiljen pasmina. Bila je česta na izložbama malih životinja. Ljeti 2004. nastao je prvi standard. Hrvatski savez udruga uzgajatelja malih životinja priznao ju je kao posebnu pasminu 12. rujna 2004. godine. Patuljastu inačicu nastoji se uzgojiti prema uzoru velike pasmine. Posavska kukmasta kokoš, "MALI UZGAJIVAČ", Udruga uzgajivača i ljubitelja malih životinja Dugo Selo. Izdavački stručni odbor: Josip Bertinovec i Krešimir Safundžić. 2006. Objavljeno na internetu listopada 2010. Pristupljeno 29. studenoga 2018.